**VISUOMENINIO UGDYMO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko (-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio mokymo(si) laikotarpio (pvz., pamokos, pamokų etapo, savaitės ir pan.) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti BP įgyvendinimo rekomendacijų dalyje *Veiklų planavimo ir kompetencijų ugdymo pavyzdžiai.* Planuodamas mokymo(si) veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius.

Planavimo darbą palengvins naudojimasis [Švietimo portale](https://www.emokykla.lt/) (emokykla.lt) pateiktos BP [atvaizdavimu](https://www.emokykla.lt/bendrosios-programos/visos-bendrosios-programos) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo:



Spustelėjus ant pasirinkto pasiekimo atidaromas pasiekimo lygių požymių ir pasiekimui ugdyti skirto mokymo(si) turinio aprašo langas:



Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) aprašai.



Ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose Visuomeniniam ugdymui numatyto valandų skaičiaus paskirstymas:

* stulpelyje *Mokymo(si) turinio tema* yra pateikiamos Visuomeninio ugdymo bendrosios programos (toliau – BP) temos;
* stulpelyje *Tema* pateiktos galimos pamokų temos, kurias mokytojas gali keisti savo nuožiūra;
* stulpelyje *Valandų skaičius* yra nurodytas galimas nagrinėjant temą pasiekimams ugdyti skirtas pamokų skaičius. Daliai temų valandos nurodytos intervalu, pvz., 1–2. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymo(si) veiklas ir ugdymo metodus;
* stulpelyje *30 proc. val.* mokytojas, atsižvelgdamas į mokinių poreikius, pasirinktas mokymo(si) veiklas ir ugdymo metodus, galės nurodyti, kaip paskirsto valandas laisvai pasirenkamam turiniui;
* stulpeliuose *Kompetencijos ir Pasiekimai* yra pažymėtos, nurodyta tema ugdomos kompetencijos ir pasiekimai.

**ILGALAIKIO PLANO 4 KLASEI PAVYZDYS**

**Bendra informacija:**

Mokslo metai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pamokų skaičius per savaitę \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vertinimas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
|  | **Mokymosi tema** | **70 proc.****26 val.** | **30 proc.****9 val.** | **Kompetencijos** | **Pasiekimai** | **Pastabos (Integracija, tarpdalykinės temos)** |
| 1 | Veikla ir santykiai bendruomenėje. | 2 |  | PažinimoKultūrinė | Artimiausios socialinės aplinkos ir bendruomenės pažinimas | Kultūrų įvairovė |
| 2 | Dalyvavimas vietos bendruomenės gyvenime. | 2 |  | PilietiškumoKultūrinė | Gyvenimas demokratinėje visuomenėje | Asmens savybių ugdymas |
| 3 | Demokratinė visuomenė. | 2 |  | PažinimoPilietiškumo | Gyvenimas demokratinėje visuomenėje |  |
| 4 | Saugus ir atsakingas elgesys virtualioje erdvėje | 1 |  | Skaitmeninė | Supančios aplinkos pažinimas | Medijų raštingumas |
| 5 | Ekonominiai procesai bendruomenėje. | 2 |  | KūrybiškumoPažinimo | Orientavimasis rinkoje, ekonominių procesų supratimas ir asmeninių finansų tvarkymas | Aplinkos tvarumas Žiedinė ekonomikaŽinios apie finansus |
| 6 | Žemėlapio tyrinėjimas. | 3 |  | PažinimoKūrybiškumo | Supančios aplinkos pažinimas |  |
| 7 | Žemynai ir vandenynai. | 2 |  | Pažinimo | Geografinių sistemų pažinimas |  |
| 8 | Žmonių ir jų gyvenimo įvairovė pasaulyje | 2 |  | PilietiškumoKūrybiškumo | Orientavimasis erdvėje ir žemėlapyje |  |
| 9 | Lietuvos etnografinių sričių ypatybės. | 2 |  | PažinimoKultūrinė | Geografinių tyrimų gebėjimai  | Etnografiniai regionai |
| 10 | Jeigu būčiau verslininkas. | 1 |  | KūrybiškumoPažinimo | Verslumo gebėjimų ugdymas, ekonominės aplinkos pažinimas |  |
| 11 | Žmonių gyvenimas skirtingais istorijos laikotarpiais | 2 |  | PažinimoPilietiškumoKultūrinė | Istorinės raidos supratimasOrientavimasis istoriniame laike |  |
| 12 | Žmonių veikla ir mokymas(-is) praeityje. | 1 |  | PilietiškumoKultūrinė | Istorijos tyrimas ir interpretavimas |  |
| 13 | Laisvalaikis ir žaidimai. | 1 |  | KūrybiškumoKultūrinė | Istorijos tyrimas ir interpretavimas |  |
| 14 | Aš – praeities tyrinėtojas. | 3 |  | PažinimoKūrybiškumo | Istorinio, geografinio, verslumo pasakojimo kūrimas |  |